# Bilbo Saquet

### De Viquipèdia

En Bilbo Saquet és un personatge important en les històries de John R.R. Tolkien. Protagonista principal d'El Hòbbit i secundari molt important a El Senyor dels Anells pel desenvolupament de la història que s'hi narra.

Va ser el responsable de trobar l'Anell Únic que s'havia perdut temps enrera en mans de Gòl·lum, i va ser el primer dels portadors de l'anell amb la voluntat suficient per renunciar-hi voluntàriament.

## [edita] Biografia

Advertiment: A continuació, pot haver-hi informació detallada sobre l'argument. Més informació.

Bilbo va nèixer el 22 de setembre de l'any 1980 de la Tercera Edat, fill de Bungo Saquet i de Belladona Tuc. Els Saquet eren terratinents aristocràtics, rics i (fins que Bilbo va tenir les seves aventures) altament respectables. En canvi, la família de la seva mare era considerada més 'extravagant', i més donada a dur a terme actuacions impròpies.

Tot i que aparentment Bilbo era un Saquet de cap a peus, el cert és que tenia curiositat pels esdeveniments del món posterior, i era conegut per part dels viatgers que travessaven la Comarca com per exemple el mag Gàndalf el Gris.

El Quest d'Erèbor
Thorin Escut-de-Roure
Fili - Kili - Glóin - Ori - Oin
Balin - Dwalin - Dori - Nori -
Bifur - Bofur - Bombur
Bilbo Saquet

L'any 2941, Bilbo es va veure involucrat en un quest organitzat per Gàndalf i liderat pel nan Thorin Escutderoure, que tenia per objectiu recuperar el tresor de la Muntanya Solitària que havia estat arrabassat als nans pel drac Smaüg temps enrera. Tot i la manca d'experiència prèvia, Bilbo va ser incorporat al grup de tretze nans en qualitat de lladregot, i va participar en les aventures posteriors que es descriuen a El Hòbbit i que van concloure en la mort del drac i la Batalla dels Cinc Exèrcits.

Durant aquestes aventures, Bilbo va trobar l'Anell Únic i va fugir de Gòl·lum després de sortir victoriós d'un concurs d'endevinalles amb la pregunta "Què hi tinc a la butxaca?". Durant el concurs, però, va revelar els noms "La Comarca" i "Saquet" a Gòl·lum. Sense donar-li cap importància, Bilbo va ser el propietari de l'Anell durant dècades, i això va alentir el seu envelliment.

Quan comença "El Senyor dels Anells", Bilbo ja té 111 anys, però no l'afecta el pas dels temps perquè encara conserva l'Anell Únic. Tanmateix, ja està cansat de la seva tranquil·la vida a la Comarca i vol tornar a viatjar.

Durant el banquet del seu aniversari utilitza l'Anell, es torna invisible i s'escapa davant de tots els seus convidats, deixant totes les seves possessions al seu hereu, Frodo Saquet i per pressió de Gandalf, també l'Anell, que ja el començava a tenir posseït. Llavors es torna a dedicar a viatjar i a escriure les seves memòries. Va a veure els elfs i a visitar els nans de la Muntanya Solitària i s'estableix a Rivendell.

Quan Frodo i la Germandat de l'Anell van cap a Mordor, li dóna la seva espasa, Fibló i la seva cota indestructible de Mithril.

Quan l'Anell és destruït i l'aventura acaba, Bilbo ja té 131 anys, superant el Vell Tuc i convertint-se en el Hòbbit més vell de la història. Aleshores ell i Frodo se'n van juntament amb Gandalf i Galàdriel a les terres de l'altre banda del Mar.

## [edita] Els Saquet de l'Atzusac

             Balbo Saquet = Berylla Bòfin
                          |
        -------------------------------------
        |                                   |
      Mungo = Laura Grufer             Largo Saquet = Tanta Cornet
            |                                       |
          Bungo = Belladonna Tuc                  Fosco = Ruby Bultós
                |                                       |
              Bilbo                ----------------------------------------
                                   |       |                              |
                                  Dora   Drogo = Prímula Brandiboc       Dudo
                                               |
                                             Frodo

Prímula Brandiboc era filla de Mirabella Tuc, germana de Belladona Tuc. Per això, Bilbo i Frodo eren cosins per part de pare i per part de mare.

## [edita] Adaptacions

En la versió cinematogràfica de Peter Jackson de El Senyor dels Anells, Bilbo és interpretat per l'actor Ian Holm, que havia posat veu a Frodo a la serialització de la BBC radio 20 anys abans.

El Senyor dels Anells de J. R. R. Tolkien
Llibres: | La Germandat de l'Anell | Les Dues Torres | El Retorn del Rei
Protagonistes del Senyor dels Anells
Hòbbits: | Frodo | Sam | Merry | Pippin | Bilbo
Homes: | Àragorn | Bóromir | Fàramir | Dénethor | Théoden | Éowyn | Éomer
Altres: | Gàndalf | Légolas | Guimli | Arwen | Élrond | Galàdriel | Barbarbrat
L'Enemic: | Sàuron | Sàruman | Llenguadeserp | Gòl·lum | Rei Bruixot

Obtingut de "http://ca.wikipedia.org../../../b/i/l/Bilbo_Saquet_d747.html"

Categoria: Hòbbits

##### Views

- Article
- Discussió
- Revisió actual

##### Cerca

##### En altres llengües

- Български
- Bosanski
- Česky
- Dansk
- Deutsch
- English
- Español
- Euskara
- Suomi
- Français
- עברית
- Magyar
- Interlingua
- Italiano
- 日本語
- Nederlands
- ‪Norsk (bokmål)‬
- Polski
- Português
- Русский
- Simple English
- Slovenščina
- Svenska
- ไทย
- Türkçe
- 中文